1. Elektroniske kommunikationsnet, personoplysninger og beskyttelse af privatlivets fred (
- Før afstemningen:
Hanne Dahl
(EN) Fru formand! Jeg har en bemærkning vedrørende den afstemning, vi skal til at gennemføre. Ud fra stemmelisten ser det ud til, at vi først stemmer om kompromisteksten fra udvalget i stedet for ændringsforslagene. Normalt ville jeg mene, at vi skulle stemme om de mest vidtrækkende ændringsforslag først, så jeg vil anmode Dem om at benytte de beføjelser, De har i medfør af forretningsordenens artikel 19, og ændre afstemningsrækkefølgen, så vi stemmer om ændringsforslagene først. Dette vedrører ændringsforslag om borgerrettigheder. Det er meget vigtigt for både Harbour- og Trautmann-betænkningerne.
Formanden
Fru Dahl, så vidt jeg kan se, er der ikke noget problem. Jeg ser ikke noget problem i afstemningsrækkefølgen om Harbour-betænkningen. Vi vil gå videre som anført i dagsordenen.
